KS Daily View วันที่ 2 ธ.ค.2564
2 ธันวาคม 2564

KS Daily View 2.12.2021 >>> US Manufacturing PMIs / ADP ออกมาดีทั้งคู่สนับสนุนคำแถลงของ Powell / Outlook ของหุ้นไทยปี 2022
เมื่อวานที่ผ่านมา สหรัฐรายงานสองตัวเลขเศรษฐกิจสำคัญได้แก่ US Manufacturing PMI / ADP umemployment change ซึ่ง US Manufacturing PMI ออกมาตามตลาดคาดที่ 61.1 (vs 61.2 BB estimates) ในส่วนของ ADP Unemployment change ประกาศที่ 534,000 (vs 525,000 BB estimates) ซึ่งทั้งสองตัวเรามองเป็นตัวเลขที่ดีและสอดคล้องกับคำแถลงของนายเจโรม พาวเวลว่าจะมีเร่งทำ QE Taper จับตาตัวเลข Non-farm payroll คืนพรุ่งนี้ / การประชุม OPEC+ / FOMC ธันวา
เราคงมุมมองเชิงบวกต่อตลาดหุ้นไทยโดยมีเป้าหมายปี 2565 ที่ 1,680 จุด อิงจากกำไรต่อหุ้นที่ 95.53 บาท และ EYG ที่ 3.71% (-0.75SD) เราคงความเห็นด้านบวกต่อเศรษฐกิจโลกและเศรษฐกิจไทย ซึ่งเราคาดว่า GDP ปี 2565 ของไทยจะขยายตัวขึ้น 3.7% จากสถานการณ์โควิดที่ดีขึ้น การเปิดพรมแดนใหม่อีกครั้ง มาตราการกระตุ้นทางการคลังอย่างต่อเนื่อง และการส่งออกที่แข็งแกร่ง รวมถึงอุปสงค์จากทั่วโลก เรามองว่าตลาดหุ้นมีความท้าทายมากขึ้นเมื่อ Fed เริ่มขึ้นอัตราดอกเบี้ยนโยบายในช่วงครึ่งหลังปีหน้า ทั้งนี้ เราไม่คาดว่าธนาคารแห่งประเทศไทย (ธปท.) จะปรับขึ้นอัตราดอกเบี้ยในปี 2565 จนกว่าจะเห็นการฟื้นตัวของปัจจัยขับเคลื่อนเศรษฐกิจที่สำคัญ เช่น การท่องเที่ยว
ปี 2565 จะคล้ายกับปี 2560 เราคาดว่าสภาวะตลาดในปี 2565 จะใกล้เคียงกับปี 2560 ที่Fed ขึ้นอัตราดอกเบี้ยสามครั้ง ขณะที่ ธปท. คงอัตราดอกเบี้ยนโยบายไว้ที่ 1.50% เพื่อรองรับเศรษฐกิจภายในประเทศ ในปี 2560 ดัชนี S&P 500 (+22% YoY) และ ดัชนีราคา SET Index (+13%) ให้ผลตอบแทนในระดับดี แต่ทั้งคู่ปรับตัวลดลงในปีต่อมาที่ 4% และ 13% ตามลำดับ จากผลกระทบสะสมของการปรับขึ้นอัตราดอกเบี้ยที่เพิ่มแรงกดดันต่อตลาดหุ้นทั่วโลกและตลาดหุ้นไทย โดยเฉพาะอย่างยิ่งหากอัตราเงินเฟ้อทั่วโลกยังคงสูงและใช้เวลาในการลดลงมากขึ้น
ปัจจัยเสี่ยงหลัก ได้แก่ ภาวะเงินเฟ้อ ไวรัสโควิด-19 สายพันธุ์ใหม่ ภาวะ hard-landing ของจีน
มุมมองตลาดหุ้น คาด SET 1580-1600 หุ้นแนะนำ PTG
Top pick: PTG (ราคาพื้นฐาน 18.70 บาท) ได้ประโยชน์จากน้ำมันที่ปรับตัวลดลงมาช่วยในแง่ของค่าการตลาด และ การปรับราคาขายได้
รายงานตัวเลขเศรษฐกิจ
วันพฤหัสฯ ติดตาม ตัวเลขการขอรับสวัสดิการว่างงานของสหรัฐฯรายสัปดาห์คาด +2.5 แสนคน และการประชุมของ OPEC+
วันศุกร์ ติดตาม ตัวเลข Caixin Services PMI ของจีนเดือน พ.ย. คาด 53 จุด (-1.5% MoM) ECB President Lagarde speech ตัวเลข Non-farm payrolls ของสหรัฐฯ เดือน พ.ย. คาด 5.5 แสนตำแหน่ง ตัวเลข Unemployment rate ของสหรัฐฯ เดือน พ.ย. คาด 4.5% (ลดลงจาก 4.6% ในเดือนก่อน) ตัวเลข ISM Non-manufacturing PMI ของสหรัฐฯ เดือน พ.ย. คาด 65 จุด (-2.5% MoM) และตัวเลข Oil rig count ของสหรัฐฯ โดยสัปดาห์ล่าสุดอยู่ที่ 467 rig (+6 rig WoW)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp